section_heading: Ustroj Veleučilišta
paragraph_text: U provođenju binarnog obrazovanja i prilagođavanju studija tržištu rada intenzivno sudjeluje i Akademski savjet, savjetodavno tijelo čiji je zadatak strateški razvoj Bernaysa i studijskih programa koje ovo visoko učilište izvodi. Akademski savjet okuplja više od 40 uglednih stručnjaka iz akademske zajednice, medija i gospodarstva iz Hrvatske. Uz to, Savjet aktivno radi i na unaprjeđenju međunarodne institucionalne i znanstvene suradnje Bernaysa s etabliranim znanstvenim, visokoobrazovnim i stručnim institucijama iz cijelog svijeta. Počasna predsjednica Akademskog savjeta Bernaysa je Anne Bernays, spisateljica i predavačica na Nieman Foundation pri Sveučilištu Harvard.